महात्मा गाँधी काशी विद्यापीठ
काशी विद्यापीठ की स्थापना असहयोग आन्दोलन के समय १० फ़रवरी सन् १९२१ (वसन्त पंचमी के पावन अवसर पर) को बाबू शिव प्रसाद गुप्त द्वारा भदैनी, वाराणसी में हुई थी। गांधीजी ने इसकी आधारशिला रखी थी। देशरत्न शिव प्रसाद जी राष्ट्रवादी शिक्षाविद थे। उन्होने भूमि दी और दस लाख रूपये देकर 'श्री हर प्रसाद शिक्षा निधि' की स्थापना की। शीघ्र ही काशी विद्यापीठ हिन्दी माध्यम से राष्ट्रीय शिक्षा का केन्द्र बन गया।
रजनीश कुमार शुक्ल
आपकी शिक्षा मोक्षदायिनी माँ गंगा के तट पर स्थित महामंगलकारी पूण्यभूमि काशी में जहाँ पर बाबा विश्वनाथ जी विराजमान हैं और जहाँ गौतम बुद्ध ने धर्म चक्र प्रवर्तन किया ऐसी तपोभूमि पर स्थित महात्मा गाँधी काशी विद्यापीठ, वाराणसी से स्नातक एवं परास्नातक की उपाधि तथा पंडित मदनमोहन मालवीय की तपःस्थली काशी हिन्दू विश्वविद्यालय, काशी से दर्शनशास्त्र में, दर्शनशास्त्र के निष्णात विद्वान् गुरुवर प्रो.रेवतीरमण पाण्डेय के सानिध्य में पी.एचडी. की उपाधि प्राप्ति की। आप 1991से सम्पूर्णानंद संस्कृत विश्वविद्यालय,वाराणसी में तुलनात्मक धर्म एवं दर्शन विभाग में ख्यात आचार्य हैं। आप कुशल शिक्षक के साथ-साथ दक्ष प्रशासक भी हैं । आप तीन वर्षों के तीन कार्यकाल पर्यन्त वहाँ विभागाध्यक्ष तथा दर्शनशास्त्र संकाय के संकायाध्यक्ष  भी रहे हैं ।